"บิ๊กตู่"ปลื้มคนแห่ออมเงิน-สมัครกอช.
นายกฯพอใจคนไทยเห็นความสำคัญของการออม เปิด กอช.วันแรกทะลุ 1.8 แสนรายการ ยอดออม 165 ล้านบาท
21 ส.ค. 2558

นายกฯพอใจคนไทยเห็นความสำคัญของการออม เปิด กอช.วันแรกทะลุ 1.8 แสนรายการ ยอดออม 165 ล้านบาท
พลตรีสรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ภายในวันแรกที่มีการเปิดกองทุนการออมแห่งชาติ (กอช.) พบว่าพี่น้องประชาชนที่อยู่นอกระบบบำนาญจำนวนมาก ให้ความสนใจมาเปิดบัญชีเพื่อออมกับ กอช. ถึง 183,281 รายการและมียอดออมวันแรกรวม 164,479,479  บาท  
"ทั้งนี้จำแนกเป็นการออม ผ่าน ธกส  177,624 รายการ ยอดออม 159,568,241.34 บาท ผ่านธนาคาร ออมสิน 4,099 รายการ ยอดออม 2,846,139 บาท   และผ่านธนาคารกรุงไทย  1,558 รายการ  ยอดออม 2,065,099 บาท โดยเมื่อคืน เจ้าหน้าที่แต่ละธนาคารต้องคีย์ข้อมูลจนถึงสามสี่ทุ่มกว่าจะแล้วเสร็จ  และในจำนวนนี้ส่วนหนึ่งประมาณ 150,000 รายการเป็นการมายื่นแสดงความจำนงเข้าร่วมกองทุนก่อนวันเปิดตัว 20 ส.ค อีกด้วย แสดงให้เห็นความตื่นตัวและตั้งใจของพี่น้องประชาชนจำนวนมากที่ต้องการสร้างระบบบำนาญของตนเองเพื่อเป็นหลักประกะนในอนาคต  ซี่งรัฐบาลขอยืนยันที่จะให้การสนับสนุนโครงการนี้อย่างต่อเนื่องเพื่อสร้างหลักประกันร่วมกับพี่น้องประชาชนทุกคน  และอยากเชิญชวนผู้ที่ประกอบอาชีพอิสระ และไม่อยู่ในระบบบำนาญ ซึ่งมีอยู่ราว 25 ล้านคนได้เข้าสู่การเป็นสมาชิกกองทุนการออมแห่งชาติอย่างทั่วถึง เพื่อสร้างอนาคตที่มั่นคงของทุกท่านต่อไป"โฆษกรัฐบาลกล่าว